
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2360 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση, προκήρυξη, ανάθεση και κατανομή των 
δαπανών διενέργειας των ερευνών Ζωικού Κεφα¬ 
λαίου έτους αναφοράς 2018, έγκριση χρησιμο¬ 
ποίησης στατιστικών οργάνων και καθορισμός 
αμοιβής τους. 

2 

Τροποποίηση Οργανισμού Εσωτερικής Υπηρε¬ 
σίας (Ο.Ε.Υ.), του Δημοτικού Νομικού Προσώπου 
Δήμου Ρήγα Φεραίου. 

3 

Επανίδρυση του Προγράμματος Μεταπτυχιακών 
Σπουδών (ΠΜΣ) του τμήματος Οικονομικής Επι¬ 
στήμης της Σχολής Οικονομικών, Επιχειρηματι¬ 
κών και Διεθνών Σπουδών του Πανεπιστημίου 
Πειραιώς, με τίτλο «Οικονομικά και Διοίκηση της 
Υγείας». 

4 

Έγκριση υπερωριακής απασχόλησης υπαλλήλων 
Δημοτικού Λιμενικού Ταμείου Κορινθίων Β' ΕΞΑ¬ 
ΜΗΝΟΥ του έτους 2018. 


ΑΠΟΦΑΣΕΙΣ 

Αριθ. 4525/ Γ2- 477 (1) 

Έγκριση, προκήρυξη, ανάθεση και κατανομή των 
δαπανών διενέργειας των ερευνών Ζωικού Κεφα¬ 
λαίου έτους αναφοράς 2018 , έγκριση χρησιμο¬ 
ποίησης στατιστικών οργάνων και καθορισμός 
αμοιβής τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ 38/Α79.3.2010) «Ελληνικό 
Στατιστικό Σύστημα (ΕΛ.Σ.Σ.) - Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
όπως έχει τροποποιηθεί και ισχύει, και ειδικότερα του 
άρθρου 14 παρ. 1 περίπτωση ζ, 

β. του π.δ. 226/2000 (ΦΕΚ 195/Α78.9.2000) «Οργανι¬ 
σμός της Γ.Γ.ΕΣΥΕ», 


γ. του ν. 4270/2014 (ΦΕΚ 143/Α728.6.2014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις», 

δ. του ν. 4336/2015 (ΦΕΚ 94/Α714.8.2015) «Συντα- 
ξιοδοτικές διατάξεις - Κύρωση του Σχεδίου Σύμβασης 
Οικονομικής Ενίσχυσης από τον Ευρωπαϊκό Μηχανισμό 
Σταθερότητας και ρυθμίσεις για την υλοποίηση της Συμ¬ 
φωνίας Χρηματοδότησης», παράγραφος Δ: Ρυθμίσεις 
θεμάτων αρμοδιότητας Υπουργείου Οικονομικών, υπο- 
παράγραφος Δ.9 «Δαπάνες μετακινούμενων εντός και 
εκτός επικράτειας», 

ε. του π.δ. 80/2016 (ΦΕΚ 145/Α75.8.2016) «Ανάληψη 
υποχρεώσεων από τους διατάκτες», 

στ. της ΓΠ -400/27.8.2012 απόφασης, με θέμα «Έγκρι¬ 
ση Κανονισμού Λειτουργίας και Διαχείρισης της Ελληνι¬ 
κής Στατιστικής Αρχής» (ΦΕΚ 2390/Β728.8.2012), 

2. Την αριθ. ΥΠΟΙΚ 0001538ΕΞ2016 απόφαση του 
Υπουργείου Οικονομικών με θέμα: «Διορισμός του Προ¬ 
έδρου της Ελληνικής Στατιστικής Αρχής (ΕΛ.ΣΤΑΤ.) (ΦΕΚ 
95/Υ.Ο.Δ.Δ./25.2.2016). 

3. Τον κανονισμό 223/2009 του Ευρωπαϊκού Κοινο¬ 
βουλίου και του Συμβουλίου, σχετικά με τις ευρωπαϊκές 
στατιστικές, όπως τροποποιήθηκε από τον κανονισμό 
759/2015. 

4. Τον κανονισμό (ΕΚ) αριθ. 1165/2008 του Ευρωπαϊκού 
Κοινοβουλίου και του Συμβουλίου σχετικά με τις στατι¬ 
στικές για το ζωικό κεφάλαιο και το κρέας. 

5. Το γεγονός ότι στις περιπτώσεις που η συλλογή των 
ερωτηματολογίων των ερευνών δεν καταστεί δυνατό να 
καλυφθεί από ιδιώτες συνεργάτες, προβλέπεται να μετα¬ 
κινηθούν εντός και εκτός έδρας υπάλληλοι της ΕΛ.ΣΤΑΤ., 
χωρίς αμοιβή για τα ερωτηματολόγια,. 

6. Το γεγονός ότι από τις διατάξεις της απόφασης 
αυτής προκαλείται δαπάνη ύψους 59.972,00 (πενήντα 
εννέα χιλιάδων εννιακοσίων εβδομήντα δύο ευρώ) συ¬ 
μπεριλαμβανομένου του ΦΠΑ όπου προκόψει, η οποία 
θα βαρύνει τις πιστώσεις του προϋπολογισμού εξόδων 
της ΕΛ.ΣΤΑΤ. οικονομικού έτους 2018 (ΚΑΕ 0429.01), 

7. Την απόφαση με αριθμό 4190/Α2-2766/24.5.2018 
και α/α 341, ΑΔΑ 7ΝΚΚ6ΣΙ-ΦΧ9 έγκρισης δέσμευσης πί¬ 
στωσης για την πληρωμή της δαπάνης σε βάρος της πί¬ 
στωσης ΚΑΕ 0429.01 του προϋπολογισμού της ΕΛ.ΣΤΑΤ. 
οικονομικού έτους 2018, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2360/20.06.2018 


1. α. Εγκρίνουμε και προκηρύσσουμετην εκτέλεση των 
στατιστικών εργασιών που απαιτούνται για τη διενέργεια 
των ετήσιων στατιστικών ερευνών Ζωικού Κεφαλαίου 
έτους 2018, κατά τη διάρκεια του έτους 2018. 

β. Αναθέτουμε στο τμήμα Στατιστικών Ζωικού και Φυ¬ 
τικού Κεφαλαίου, της Δ/νσης Στατιστικών Πρωτογενή 
Τομέα της ΕΛ.ΣΤΑΤ. τη διενέργεια των ανωτέρω ερευνών. 

2. Σκοπός των ερευνών είναι η συλλογή λεπτομερών 
στατιστικών στοιχείων σχετικά με τη ζωική παραγωγή 
για την εκτίμηση της εξέλιξης της παραγωγής της Χώρας. 

Τα στοιχεία αυτά είναι απαραίτητα για το σχεδίασμά 
και την άσκηση της Αγροτικής Πολιτικής του Κράτους 
και της Κοινής Αγροτικής Πολιτικής (ΚΑΠ) της Ε.Ε. στο 
πλαίσιο της Κοινής Οργάνωσης των Αγορών των κτη- 
νοτροφικών προϊόντων. 

Επιπρόσθετα, τα στοιχεία αυτά καλύπτουν και άλλες 
εθνικές ανάγκες κατάρτισης προγραμμάτων ανάπτυ¬ 
ξης του γεωργικού τομέα, καθώς και διάφορες διεθνείς 
υποχρεώσεις της Χώρας. Οι εν λόγω έρευνες διενεργού- 
νται σε όλα τα Κράτη-Μέλη της Ε.Ε., με κοινές μεθόδους 
και πρότυπα, όπως αυτό προβλέπεται από τη σχετική 
νομοθεσία της Ε.Ε. (παράγραφος 4 του σκεπτικού της 
παρούσας απόφασης). 

3. Κατά τη διενέργεια των ερευνών ζωικού κεφαλαίου, 
θα συλλεχθούν στοιχεία σχετικά με το εκτρεφόμενο ζωι¬ 
κό κεφάλαιο και συγκεκριμένα τον πληθυσμό βοοειδών, 
χοίρων, προβάτων, αιγών, τον αριθμό σφαγών και την 
αντίστοιχη παραγωγή κρέατος, γάλακτος και γαλακτο¬ 
κομικών προϊόντων. 

4. Οι έρευνες είναι δειγματοληπτικές. Η μέθοδος δειγ¬ 
ματοληψίας που θα εφαρμοστεί είναι η μονοσταδιακή 
στρωματοποιημένη δειγματοληψία. Οι έρευνες καλύ¬ 
πτουν το σύνολο της Χώρας και τα αποτελέσματα αυτών 
εξάγονται σε επίπεδο περιφέρειας (ΝΙΙΤ5 2). 

Τα κριτήρια στρωμάτωσης είναι η γεωγραφική διαίρε¬ 
ση (ΝΙΙΤ5) και το μέγεθος της εκμετάλλευσης, το οποίο 
καθορίζεται, ανά είδος έρευνας, από τον αριθμό των 
εκτρεφόμενων ζώων. 

Τα στοιχεία για τον καθορισμό του μεγέθους των εκ¬ 
μεταλλεύσεων προέρχονται από το Μητρώο Γεωργικών 
και Κτηνοτροφικών εκμεταλλεύσεων της ΕΛ.ΣΤΑΤ., με την 
πιο πρόσφατη ενημέρωσή του. 

Ερευνώμενη μονάδα είναι η κτηνοτροφική εκμετάλ¬ 
λευση. 

5. Οι προπαρασκευαστικές εργασίες των ερευνών, η 
διενέργεια τους και η επεξεργασία των στοιχείων τους, 
καθώς και η παρουσίαση των αποτελεσμάτων τους, θα 
πραγματοποιηθούν εντός των ετών 2018 και 2019. 

Περίοδος αναφοράς των στοιχείων για τις έρευνες ζωι¬ 
κού κεφαλαίου είναι η 1 η Νοεμβρίου 2018. 

6. Για την οργάνωση, το σχεδίασμά, την προπαρα- 
σκευή και τη διενέργεια των ερευνών, την επεξεργασία 
των στοιχείων και την εμφάνιση των αποτελεσμάτων 
τους θα χρησιμοποιηθούν, υπάλληλοι της ΕΛ.ΣΤΑΤ. και 
Ιδιώτες Συνεργάτες. 

Συγκεκριμένα: 

α. Για την οργάνωση, το σχεδίασμά και την προετοι¬ 
μασία των ερευνών θα χρησιμοποιηθούν υπάλληλοι της 
Κ.Υ και των Υ.Σ. Νομών της ΕΛ.ΣΤΑΤ. 


β. Για τη διενέργεια των ερευνών θα χρησιμοποιηθούν: 

• Υπάλληλοι της ΕΛ.ΣΤΑΤ., οι οποίοι θα έχουν τη δυνα¬ 
τότητα μετακίνησης εντός και εκτός έδρας. 

• Μέχρι 300 Ιδιώτες Συνεργάτες. 

γ. Για την επεξεργασία των ερωτηματολογίων των 
ερευνών (έλεγχοι, κωδικογράφηση, εισαγωγή δεδομέ¬ 
νων και μηχανογραφικοί έλεγχοι) θα χρησιμοποιηθούν 
υπάλληλοι της Κ.Υ. και των Υ.Σ. Νομών της ΕΛ.ΣΤΑΤ. 

δ. Για τους ποιοτικούς ελέγχους, την παραγωγή και την 
παρουσίαση των αποτελεσμάτων των ερευνών θα χρη¬ 
σιμοποιηθούν κυρίως υπάλληλοι της Κ.Υ. της ΕΛ.ΣΤΑΤ. 

7. Οι Ιδιώτες Συνεργάτες, που θα χρησιμοποιηθούν για 
τη συμπλήρωση και τον έλεγχο των ερωτηματολογίων, 
θα επιλεγούν από το Μητρώο Ιδιωτών Συνεργατών που 
έχει καταρτιστεί και τηρείται στην ΕΛ.ΣΤΑΤ. μετά από αί¬ 
τηση των ενδιαφερομένων. 

Ο ορισμός των ανωτέρω οργάνων των ερευνών θα 
γίνει με απόφαση του Προέδρου της ΕΛ.ΣΤΑΤ. 

8. Η αποζημίωση των οργάνων των ερευνών για το οι¬ 
κονομικό έτος 2018, καθορίζεται ως εξής (ΚΑΕ 0429.01): 

I. Οκτώ ευρώ και ενενήντα ένα λεπτά (8,91 €) περιλαμ- 
βανομένου ΦΠΑ όπου προκύψει, για κάθε πλήρως και 
σωστά συμπληρωμένο ερωτηματολόγιο των ερευνών 
«Βοοειδών, Αιγών και Προβάτων», 

• 5.800 ερωτηματολόγια χ 8,91 ευρώ ανά ερωτηματο¬ 
λόγιο = 51.678,00 ευρώ. 

II. Επτά ευρώ και πενήντα τέσσερα λεπτά (7,54 €) πε- 
ριλαμβανομένου ΦΠΑ όπου προκύψει, για κάθε πλήρως 
και σωστά συμπληρωμένο ερωτηματολόγιο της έρευνας 
«Χοίρων». 

• 1.100 ερωτηματολόγια χ 7,54 ευρώ ανά ερωτηματο¬ 
λόγιο = 8.294,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Ιουνίου 2018 

Ο Πρόεδρος κ.α.α. 

Η Αναπληρώτρια Προέδρου 

ασκούσα καθήκοντα Προϊσταμένης 

Γενικής Διεύθυνσης Στατιστικών Ερευνών 

ΒΑΣΙΛΙΚΗ ΜΠΕΝΑΚΗ ΚΥΠΡΙΩΤΗ 


Αριθ. 6054,57482 (2) 

Τροποποίηση Οργανισμού Εσωτερικής Υπηρε¬ 
σίας (Ο.Ε.Υ.),του Δημοτικού Νομικού Προσώπου 
Δήμου Ρήγα Φεραίου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Των άρθρων 1,63,94,95, 97, 98,201,214,224, 254, 
257,258,266 και 280 του ν. 3852/2010 «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί- 
κησης-Πρόγραμμα Καλλικράτης» (Α' 787). 

2. Του άρθρου 24 του ν. 4368/2016 «Μέτρα για την 
επιτάχυνση του κυβερνητικού έργου και άλλες διατά- 

ξεις» (Α' 21), με το οποίο προστίθεται άρθρο 28Α στο 
ν. 4325/2015. 

3. Του άρθρου 28 του ν. 4325/2015 «Εκδημοκρατισμός 
τηςΔιοίκησης-Καταπολέμηση γραφειοκρατίας και Ηλε¬ 
κτρονική Διακυβέρνηση, Αποκατάσταση αδικιών και άλ¬ 
λες διατάξεις» (Α'47). 

4. Των άρθρων 6, και 9 του ν. 2503/1997 «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις» (Α'97). 

5. Του άρθρου 10 του ν. 3584/2007 (ΑΊ43) «Κύρω¬ 
ση του Κώδικα κατάστασης Δημοτικών και Κοινοτικών 
Υπαλλήλων» όπως συμπληρώθηκε με τις διατάξεις του 
άρθρου 38 του ν. 3801/2009 (Α' 163). 

6. Του άρθρου 34 του ν. 2190/1994 (Α' 28) «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων Δ/σης». 

7. Του ν. 3839/2010 (Α' 51) και του άρθρου 51 του 
ν. 3905/2010(Α' 219). 

8. Των άρθρων 11, και 18, παρ. 2 του ν. 2539/1997 
(Α' 24) «Συγκρότηση της ΠρωτοβάθμιαςΤοπικής Αυτο¬ 
διοίκησης» όπως αντικαταστάθηκαν με τις όμοιες του 
άρθρου 13 του ν. 2672/1998 (Α' 290) «Οικονομικοί Πόροι 
της Νομ/κής Αυτ/σης και άλλες διατάξεις όπως τροπο¬ 
ποιήθηκε και ισχύει». 

9. Του άρθρου 90 του «Κώδικα της Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005» (Α' 98). 

10. Του ν. 3274/2004 (Α' 195) «Οργάνωση και Λειτουρ¬ 
γία των Οργανισμών Τοπικής Αυτ/σης Πρώτου και Δευ¬ 
τέρου Βαθμού». 

11. Των π.δ. 37.α/1987, 22/1990, 50/2001, 347/2003, 
44/2005,116/2006,146/2007 και 19/2011. 

12. Του π.δ. 138/2010 «Οργανισμός της Αποκεντρωμέ¬ 
νης Διοίκησης Θεσσαλίας - Στερεός Ελλάδας» (Α' 231). 

13. Την 13917/15-5-2017 απόφαση του Υπουργού Εσω¬ 
τερικών περί διορισμού Συντονιστή στην Αποκεντρωμένη 
Διοίκηση Θεσσαλίας-Στερεάς Ελλάδας (ΥΟΔΔ 250). 

14. Την 6983/85785/01-06-2017 απόφαση του Συντο¬ 
νιστή Αποκεντρωμένης Διοίκησης Θεσσαλίας - Στερεός 
Ελλάδας, περί «Παροχής εξουσιοδότησης υπογραφής 
πράξεων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσσαλίας - 
Στερεός Ελλάδας (Α.Δ.Θ.Σ.Ε.) στον Προϊστάμενο ή στην 
Προϊσταμένητης Γενικής Διευθύνσεως Εσωτερικής Λει¬ 
τουργίας και στους Προϊσταμένους ή στις Προϊσταμέ- 
νες Διευθύνσεων και τμημάτων της ανωτέρω Γενικής 
Διευθύνσεως» (Β' 2002) όπως διορθώθηκε με το ΦΕΚ 
τ.Β'/2189/27.6.2017 και ισχύει. 

15. Την 92/6.11.2017 απόφαση του Διοικητικού Συμ¬ 
βουλίου του Δημοτικού Νομικού Προσώπου Δήμου 
Ρήγα Φεραίου, αναφορικά με την τροποποίηση του 
Οργανισμού Εσωτερικής Υπηρεσίας του Δημοτικού 
Νομικού Προσώπου Δήμου Ρήγα Φεραίου. 

16. Την 268/24.11.2017 απόφαση του Δημοτικού Συμ¬ 
βουλίου του Δήμου Ρήγα Φεραίου, περί έγκρισης και 
σύμφωνης γνώμηςτης 92/6.11.2017 απόφασης, αναφο¬ 
ρικά με την τροποποίηση του Οργανισμού Εσωτερικής 
Υπηρεσίας (Ο.Ε.Υ.), του Δημοτικού Νομικού Προσώπου 
Δήμου Ρήγα Φεραίου. 


17. Το 572.4.2018 πρακτικό του Υπηρεσιακού Συμβου¬ 
λίου Υπαλλήλων ΟΤΑ Ν. Μαγνησίας, υπέρ της τροποποίη¬ 
σης του Οργανισμού Εσωτερικής Υπηρεσίας (Ο.Ε.Υ.), του 
Δημοτικού Νομικού Προσώπου Δήμου Ρήγα Φεραίου. 

18. Την 9694/117799/25.9.2017 απόφαση του Συντο¬ 
νιστή της Αποκεντρωμένης Διοίκησης Θεσσαλίας-Στε¬ 
ρεάς Ελλάδας, με την οποία εγκρίθηκε ο Οργανισμός 
Εσωτερικής Υπηρεσίας (Ο.Ε.Υ.), του Δημοτικού Νομικού 
Προσώπου Δήμου Ρήγα Φεραίου και δημοσιεύθηκε στο 
ΦΕΚ 3707/Β720.10.201 7 (ΑΔΑ: Ω1ΘΠΟΡ10-7Ν3), απο¬ 
φασίζουμε: 

Εγκρίνουμε την 92/6.11.2017 απόφαση του Διοικη¬ 
τικού Συμβουλίου του Δημοτικού Νομικού Προσώπου 
Δήμου Ρήγα Φεραίου, αναφορικά με τροποποίηση του 
Οργανισμού Εσωτερικής Υπηρεσίας (Ο.Ε.Υ.), του Δημο¬ 
τικού Νομικού Προσώπου Δήμου Ρήγα Φεραίου, ως κά¬ 
τωθι: 1 η τροποποίηση: 

■ (Αρμοδιότητες λειτουργίας παιδικών σταθμών) 

Τ ο τμήμα είναι αρμόδιο για την εποπτεία, τη διοίκηση 
και την αποτελεσματική λειτουργία των Παιδικών και 
Βρεφονηπιακών Σταθμών. Για την καλύτερη εξυπηρέτη¬ 
ση των κατοίκων του Δήμου οι υπηρεσίεςτων Παιδικών 
και Βρεφονηπιακών Σταθμών παρέχονται σε γεωγραφι¬ 
κά αποκεντρωμένες μονάδες (παραρτήματα), οι οποίες 
ανήκουν διοικητικά στο τμήμα και στις οποίες ορίζεται 
προϊστάμενος σύμφωνα με τις διατάξεις της νομοθεσίας. 
Στο τμήμα εντάσσονται διοικητικά οι ακόλουθοι παιδικοί 
σταθμοί: 

1. Δημοτικός Παιδικός Σταθμός Βελεστίνου, δυναμικό¬ 
τητας 60 παιδιών, βάσει της 152269/18.8.2000 αποφά- 
σεωςτου Γενικού Γραμματέα Περιφέρειας Θεσσαλίας, η 
οποία δημοσιεύθηκε στο ΦΕΚ Β' 1368/25.9.2003. 

2. Παιδικός σταθμός Ριζομύλου, δυναμικότητας 50 παι¬ 
διών, βάσει του 276/1985 π.δ., το οποίο δημοσιεύθηκε 
στο ΦΕΚ Α' 102/29.5.1985. 

2η τροποποίηση: 

■ Στο άρθρο 14 (Τελικές διατάξεις) προστίθεται πα¬ 
ράγραφος 6, και αναφέρει: Ως προς τη λειτουργία των 
παιδικών σταθμών, για ότι δεν προβλέπεται/ρυθμίζε- 
ται στον παρόντα Οργανισμό, ισχύουν τα αναφερόμε- 
να στις 152269/18.8.2000 (ΦΕΚ Β' 1092/1.9.2000) και 
6859/29.8.2003 (ΦΕΚ Β' 1368/26.9.2003) αποφάσεις του 
Γενικού Γραμματέα Περιφέρειας Θεσσαλίας, καθώς και 
στο π.δ. 276/1985 (ΦΕΚ Α' 102/29.5.1985). 

Ακροτελεύτιο άρθρο Με την έκδοση της παρούσας 
απόφασης δεν προκαλείται επιπλέον δαπάνη σε βάρος 
του προϋπολογισμού του Δημοτικού Νομικού Προσώ¬ 
που Δήμου Ρήγα Φεραίου για το οικονομικό έτος 2017, 
καθώς και για τα επόμενα έτη. 

Κατά τα λοιπά ισχύει η 9694/117799/25.9.2017 από¬ 
φαση του Συντονιστή της Αποκεντρωμένης Διοίκησης 
Θεσσαλίας-Στερεάς Ελλάδας, με την οποία εγκρίθηκε 
ο Οργανισμός Εσωτερικής Υπηρεσίας (Ο.Ε.Υ.), του Δη¬ 
μοτικού Νομικού Προσώπου Δήμου Ρήγα Φεραίου και 
δημοσιεύθηκε στο ΦΕΚ 3707/Β720.10.2017 (ΑΔΑ: Ω1Θ- 
ΠΘΡ10-7Ν3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα 8 Ιουνίου 2018 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη Τμήματος 
Τοπικής Αυτοδιοίκησης 
και Νομικών Προσώπων Λάρισας 

ΒΑΣΙΛΙΚΗ ΠΟΤΟΥΛ Η 


Αριθ. 20183536 (3) 

Επανίδρυση του Προγράμματος Μεταπτυχιακών 
Σπουδών (ΠΜΣ) του τμήματος Οικονομικής Επι¬ 
στήμης της Σχολής Οικονομικών, Επιχειρηματι¬ 
κών και Διεθνών Σπουδών του Πανεπιστημίου 
Πειραιώς, με τίτλο «Οικονομικά και Διοίκηση της 
Υγείας». 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθ. Συνεδρίασης 12η/25-04-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ιδίως 
του άρθρου 32, όπως τροποποιήθηκε και ισχύει, και του 
άρθρου 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ.Β'/12-12-2017) όπως τροποποι¬ 
ήθηκε και ισχύει: «Τρόπος κατάρτισης του αναλυτικού 
προϋπολογισμού λειτουργίας και της έκθεσης βιωσιμό¬ 
τητας των Προγραμμάτων Μεταπτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 164530/Ζ1 /3-10-2017 ΕΠΕΙΓΟΝ «Άμεσες 
ενέργειες και χρονοδιάγραμμα όσον αφορά τη λει¬ 
τουργία των Ειδικών Λογαριασμών Κονδυλίων Έρευνας 
(Ε.Λ.Κ.Ε.) των Α.Ε.Ι. μετά τη δημοσίευση του ν. 4485/2017 
(ΑΊ14)», γ) 203446/Ζ1 /22-11-2017 «Διευκρινίσεις σχετι¬ 
κά με την εφαρμογή διατάξεων του ν. 4485/2017 (Α' 114), 
και δ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή 
των διατάξεων του ν. 4485/2017 (Α' 114) για θέματα με¬ 
ταπτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α'/2.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 


και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

7. Την αριθ. 107449/Β7/10-07-2014 (ΦΕΚ 1904/τ.Β7 
15-07-2014) υπουργική απόφαση περί αντικατάστασης 
ΠΜΣ, όπως τροποποιήθηκε με την αριθ. 20162521/ 
11 -05-2016 (ΦΕΚ 1455/τ.Β'/24-05-2016). 

8. Το αριθ. ΦΕΚ 617/τ.ΥΟΔΔ/23-11-2017 στο οποίο δη- 
μοσιεύθηκε η αριθ. 201656/Ζ1/21 -11-2017 διαπιστωτική 
πράξη του Υπουργού Παιδείας, Έρευνας και Θρησκευ¬ 
μάτων (ΑΔΑ:72Ε34653ΠΣ-ΒΤΨ) περί εκλογής Πρύτανη 
και τριών (3) Αντιπρυτάνεων του Πανεπιστημίου Πει¬ 
ραιώς με θητεία τεσσάρων (4) ετών, από 1 -12-2017 έως 
30-11-2021. 

9. Τις αριθ. 20176901 /6-12-2017 (ΑΔΑ: Ω4Δ4469Β7Τ- 
0X6), αριθ. 20181150/26-2-2018(ΑΔΑ:ΨΣΤ9469Β7Τ-Μ93), 
αριθ. 20181709/ 19-3-2018 (ΑΔΑ: 6ΒΦ1469Β7Τ-ΤΟΥ) και 
αριθ. 20182231 /16-4-2018 (ΑΔΑ: Ω063469Β7Τ-Ξ3Β) απο¬ 
φάσεις του Πρύτανη περί συγκρότησης και ανασυγκρό¬ 
τησης της Συγκλήτου του Πανεπιστημίου Πειραιώς. 

10. Το απόσπασμα πρακτικού της Συνέλευσης του 
τμήματος Οικονομικής Επιστήμης του Πανεπιστημίου 
Πειραιώς (συνεδρίαση 10η/26.03.2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του Πανεπιστημίου Πειραιώς (συ¬ 
νεδρίαση 1η, 17-4-2018). 

12. Το αριθ. 944/15.05.2012 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Οικονομικής Επιστήμης του 
Πανεπιστημίου Πειραιώς. 

13. Το αριθ. 92529/Ζ1/06-06-2018 έγγραφο του 
ΥΠ.Π.Ε.Θ. για τη δημοσίευση της απόφασης αυτής στην 
Εφημερίδα της Κυβερνήσεως. 

14. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

την επανίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών (ΠΜΣ) του 
τμήματος Οικονομικής Επιστήμης της Σχολής Οικονομι¬ 
κών, Επιχειρηματικών και Διεθνών Σπουδών του Πανε¬ 
πιστημίου Πειραιώς με τίτλο «Οικονομικά και Διοίκηση 
της Υγείας» ως ακολούθως: 

Άρθρο 1 

Γενικές Διατάξεις 

Το τμήμα Οικονομικής Επιστήμης της Σχολής Οικο¬ 
νομικών, Επιχειρηματικών και Διεθνών Σπουδών του 
Πανεπιστημίου Πειραιώς θα οργανώσει και θα λειτουρ¬ 
γήσει από το ακαδημαϊκό έτος 2018-2019 Πρόγραμμα 
Μεταπτυχιακών Σπουδών (ΠΜΣ) με τίτλο «Οικονομικά 
και Διοίκηση της Υγείας» σύμφωνα με τις διατάξεις της 
απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών στα «Οικο¬ 
νομικά και Διοίκηση της Υγείας» έχει ως αντικείμενο την 
παροχή εκπαίδευσης σε μεταπτυχιακούς φοιτητές, ώστε 

να καταστούν ικανοί να αναπτύξουν δραστηριότητες 
μέσα στο πλαίσιο δράσεων που ορίζει ο Παγκόσμιος 
Οργανισμός Υγείας. Το περιεχόμενο και η φυσιογνω¬ 
μία του Προγράμματος έχει διαμορφωθεί έτσι ώστε να 
ανταποκρίνεται με επιτυχία στις ιδιαίτερες επιστημονικές 
ανάγκες που προκαλεί η εξέλιξη του τομέα της Υγείας 
σε ευρωπαϊκό και διεθνές επίπεδο. Τα μαθήματα έχουν 
επιλεγεί ώστε να προσφέρουν στον μεταπτυχιακό φοι¬ 
τητή την ειδίκευση που απαιτούν οι πλέον πρόσφατες 
εξελίξεις στη διοίκηση του τομέα της Υγείας, σε συνδυ¬ 
ασμό με τα ιδιαίτερα χαρακτηριστικά και τις ανάγκες 
της σύγχρονης Ελληνικής και Ευρωπαϊκής Οικονομίας. 

Οι βασικοί σκοποί του ΠΜΣ είναι: 

• Η προαγωγή της επιστημονικής γνώσης στο αντικεί¬ 
μενο του Προγράμματος. 

• Η δημιουργία ειδικευμένων επιστημόνων ικανών να 
καλύψουν ανάγκες σε θέματα αποτελεσματικής διοίκη¬ 
σης των οργανισμών Υγείας, τόσο του δημοσίου όσο και 
του ιδιωτικού τομέα. 

• Η κατάρτιση στελεχών στο πλαίσιο της Πολιτικής 
«ΗθθΙΐΗ 2020» για την περιοχή της Ευρώπης. 

■ Η προετοιμασία για μεταπτυχιακές σπουδές διδα¬ 
κτορικού επιπέδου. 

Βασική επιδίωξη του ΠΜΣ είναι να εξασφαλίσει στους 
μεταπτυχιακούς φοιτητές σταθερά θεμέλια γνώσεων και 
μεθόδων έρευνας, που θα τους καταστήσουν ικανούς για 
συνεχή εκμάθηση και ανάπτυξη στον τομέα της ειδίκευ¬ 
σής τους. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στα «Οικονομικά και Διοίκηση της Υγεί¬ 
ας» (Μ35ϊθγ οί 5ςίθηεθ ίπ ΗθθΙϊΕι Εεοηοηπίςε 3ηά 
Μ3Π39θΐηθηΐ). 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί κάτοχοι τίτλου πρώτου κύ¬ 
κλου σπουδών Ανώτατων Εκπαιδευτικών Ιδρυμάτων της 
ημεδαπής ή ομοταγών ιδρυμάτων της αλλοδαπής σύμ¬ 
φωνα με τις διατάξεις του άρθρου 34 του ν. 4485/2017. 


Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 6 

Πρόγραμμα μαθημάτων 

Το Πρόγραμμα Σπουδών έχει διαμορφωθεί με βάση 
τις ανάγκες σε θέματα αποτελεσματικής διοίκησης των 
οργανισμών Υγείας, τόσο του δημοσίου όσο και του ιδιω¬ 
τικού τομέα. 

Τα διδασκόμενα μαθήματα είναι εξαμηνιαία και κάθε 
κύκλος σπουδών που οδηγεί σε ΔΜΕ περιλαμβάνει διδα¬ 
κτική απασχόληση (θεωρία, φροντιστηριακές ασκήσεις) 
ερευνητική απασχόληση και ασκήσεις. Ως γλώσσα διδα¬ 
σκαλίας ορίζεται η ελληνική. 0 μεταπτυχιακοί φοιτητές 
πρέπει να παρακολουθήσουν και να εξεταστούν επιτυ- 
χώς σε έντεκα (11) υποχρεωτικά και επιλογής μαθήματα 
καθώς και να εκπονήσουν τη μεταπτυχιακή διπλωματική 
εργασία. Το σύνολο των πιστωτικών μονάδων για την 
απόκτηση ΔΜΕ ανέρχεται στις 90 πιστωτικές μονάδες 
(ΕΘΤ5). 

Πριν από την έναρξη του πρώτου εξαμήνου προσφέ- 
ρονται τέσσερα προκαταρκτικά μαθήματα. Οι πτυχιούχοι 
Επιστημών Υγείας υποχρεούνται να παρακολουθήσουν 
τα μαθήματα «Εισαγωγή στην Οικονομική θεωρία» και 
«Στατιστικές Μέθοδοι», ενώ οι πτυχιούχοι Οικονομικών 
Επιστημών, Διοίκησης Επιχειρήσεων και άλλων επιστη¬ 
μονικών κλάδων που δεν εμπίπτουν στις επιστήμες υγεί¬ 
ας υποχρεούνται να παρακολουθήσουν τα μαθήματα 
«Επιδημιολογία» και «Νοσήματα». 

Πριν από την έναρξη του τρίτου εξαμήνου, οι μετα¬ 
πτυχιακοί φοιτητές υποχρεούνται να παρακολουθήσουν 
σεμινάριο με τίτλο «Ερευνητικές Μέθοδοι». 

Τα προκαταρκτικά μαθήματα και το σεμινάριο είναι 
χωρίς βαθμολογία, ενώ το μάθημα επιλογής του Γ’ εξα¬ 
μήνου «Πρακτική Άσκηση» είναι χωρίς βαθμολογία, με 
πίστωση τριών μονάδων, χωρίς αυτές να προσμετρού- 
νται στις απαραίτητες πιστωτικές μονάδες για τη λήψη 
του μεταπτυχιακού τίτλου σπουδών, και αναγράφεται 
στο Παράρτημα Διπλώματος του Π.Μ.Σ. 


Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα. 



ΜΑΘΗΜΑΤΑ Α' ΕΞΑΜΗΝΟΥ 

Υ/Ε 

Πιστωτικές μονάδες 

1 

Συστήματα Υγείας και Ασφαλιστικοί Οργανισμοί 

Υ 

7 

2 

Αξιολόγηση Επενδύσεων στον Κλάδο της Υγείας 

Υ 

8 

3 

Οργάνωση και Διοίκηση Μονάδων Υγείας 

Υ 

8 

4 

Διοίκηση Ανθρωπίνων Πόρων 

Υ 

7 


Σύνολο Πιστωτικών μονάδων 


30 



ΜΑΘΗΜΑΤΑ Β' ΕΞΑΜΗΝΟΥ 



5 

Οικονομικά της Υγείας 

Υ 

8 

6 

Χρηματοοικονομική Ανάλυση στις Υπηρεσίες Υγείας 

Υ 

8 

7 

Μάθημα Επιλογής 1 

Ε 

7 

8 

Μάθημα Επιλογής 2 

Ε 

7 


ΜΑΘΗΜΑΤΑ ΕΠΙΑΟΓΗΣ Β' ΕΞΑΜΗΝΟΥ 




Μάρκετινγκ και Τεχνικές Προώθησης Υπηρεσιών Υγείας 




Διαχείριση Αποθεμάτων-Προμηθειών στην Υγεία 




Επιχειρηματικότητα και Καινοτομία στην Υγεία 




Οικονομικά και Πολιτική του Φαρμάκου 




Διοίκηση Ποιότητας στις Υπηρεσίες Υγείας 




Μακροοικονομικό Περιβάλλον στην Υγεία 




Ποσοτικές Μέθοδοι 




Σύνολο Πιστωτικών Μονάδων 


30 


ΜΑΘΗΜΑΤΑ Γ' ΕΞΑΜΗΝΟΥ 



9 

Οικονομική Ανάλυση και Πολιτική Υγείας 

Υ 

7 

10 

Μάθημα Επιλογής 1 

Ε 

7 

11 

Μάθημα Επιλογής 2 

Ε 

7 


ΜΑΘΗΜΑΤΑ ΕΠΙΛΟΓΗΣ Γ' ΕΞΑΜΗΝΟΥ 




Ρύθμιση Αγορών και Πολιτική Ανταγωνισμού στην Υγεία 




Σύγχρονα Ζητήματα Δικαίου της Υγείας 




Διαχείριση Χρηματοοικονομικών Πόρων στην Υγεία 




Πληροφοριακά Συστήματα Υγείας 




Στρατηγική Οργανισμών Υγείας 




Βιοστατιστική 




Πρακτική Άσκηση 


3 


Μεταπτυχιακή Διπλωματική Εργασία 


9 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 


90 


Η Πρακτική Άσκηση αναγράφεται στο Παράρτημα Διπλώματος και οι πιστωτικές μονάδες δεν προσμετρούνται 
στη λήψη πτυχίου. 

Τροποποίηση του προγράμματος σπουδών και ανακατανομή μεταξύ των εξαμήνων μπορεί να γίνει με αποφάσεις 
των αρμοδίων οργάνων και θα περιλαμβάνονται στον κανονισμό Μεταπτυχιακών Σπουδών. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ' ανώτατο όριο σε ογδόντα (80) άτομα κατ’ έτος. 

Άρθρο 8 

Προσωπικό 

Στο ΠΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. του τμήματος Οι¬ 
κονομικής Επιστήμης ή διδάσκοντες σύμφωνα μετο π.δ. 407/1980 (ΑΊ12) ή την παρ. 7 του άρθρου 29του ν. 4009/2011., 
μέλη Δ.Ε.Π. άλλων τμημάτων του ιδίου Α.Ε.Ι. ή άλλων Α.Ε.Ι. ή ερευνητών από ερευνητικά κέντρα της ημεδαπής, όπως 
επίσης καταξιωμένοι επιστήμονες της αλλοδαπής που έχουν θέση ή προσόντα καθηγητή ή ερευνητή σε ερευνητικό κέ¬ 
ντρο, καλλιτέχνες ή επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό 
αντικείμενοτουΠ.Μ.Σ.,γιατην κάλυψη εκπαιδευτικών αναγκώντου Π.Μ.Σ. σύμφωνα μετιςδιατάξειςτου άρθρου 36του 
ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί η υπάρχουσα υλικοτεχνική υποδομή (π.χ. αίθουσες διδασκαλίας, 
βιβλιοθήκη, εργαστήρια κ.λπ.) του Πανεπιστημίου Πειραιώς και του τμήματος. 

Άρθρο 10 

Διάρκεια Αειτουργίας 

Το ΠΜΣ θα λειτουργήσει για δέκα (10) έτη μέχρι και το ακαδημαϊκό έτος 2027-2028. 

Άρθρο 11 

Χρηματοδότηση - Κόστος Λειτουργίας 

Σύμφωνα με το άρθρο 37 του ν. 4485/2017 το 70% 
του ετήσιου κόστους λειτουργίας του ΠΜΣ εκτιμάται 
ενδεικτικά στο ποσό των € 235.200 και αφορά στις λει¬ 
τουργικές δαπάνες του Π.Μ.Σ., ενώ το υπόλοιπο 30% 
(€ 100.800) αφορά στην κάλυψη λειτουργικών εξόδων 
του Ιδρύματος. Οι κατηγορίες λειτουργικών δαπανών 
αναλύονται ως εξής: 


Κατηγορίες Λειτουργικών Εξόδων 

Ποσά 

σε€ 

Δαπάνες εξοπλισμού 
και Δαπάνες Λογισμικού 

22.000 

Δαπάνες χορήγησης υποτροφιών 
σε μεταπτυχιακούς φοιτητές 

48.000 

Δαπάνες αναλωσίμων 

5.000 

Δαπάνες Μετακινήσεων Διδασκόντων 
του Π.Μ.Σ. 10.000 


Δαπάνες Μετακινήσεων φοιτητών 
του Π.Μ.Σ. για εκπαιδευτικούς σκοπούς 

40.000 

Αμοιβές διδασκαλίας τακτικού 
προσωπικού του Α.Ε.1.43.200 


Αμοιβές έκτακτου διδακτικού 
προσωπικού των Α.Ε.Ι. που συμμετέχουν 
στην οργάνωση του Π.Μ.Σ. 14.400 


Αμοιβές διδασκαλίας εξωτερικών 
συνεργατών από την ημεδαπή ή την 
αλλοδαπή (παρ. 5 άρθρο 36 ν. 4485/2017) 

14.400 

Αμοιβές διοικητικής 
και τεχνικής υποστήριξης 

18.200 

Λοιπές Δαπάνες (έξοδα δημοσιότητας, 
προβολής, αγοράς εκπαιδευτικού 
υλικού, οργάνωσης συνεδρίου, 
δαπάνες εργασιών πεδίου) 

20.000 

ΣΥΝΟΛΟ ΕΞΟΔΩΝ 

235.200 


Το κόστος λειτουργίας του Π.Μ.Σ. μπορεί να καλύπτε¬ 
ται από δωρεές, παροχές, κληροδοτήματα, χορηγίες, 
ερευνητικά προγράμματα, προγράμματα της Ε.Ε. ή άλ¬ 
λων διεθνών οργανισμών και τέλη φοίτησης, τα οποία 
ανέρχονται στο ποσό των €6.000 για 3 εξάμηνα φοίτησης 
και οι αναμενόμενες εισροές για την εισαγωγή 80 ατόμων 
στο Πρόγραμμα ανέρχονται στο ύψος των € 336.000, 
δεδομένου ότι οι υπηρεσίες παρέχονται δωρεάν για το 
30% των φοιτητών. 

Άρθρο 12 

Μεταβατικές διατάξεις 

Οι φοιτητές που εισήχθησαν το ακαδημαϊκό έτος 2017- 
2018 θα περατώσουν τις σπουδές τους σύμφωνα με τις 
διατάξεις της προηγούμενης απόφασης. 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την ισχύουσα νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Ιουνίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 


Αριθ. 23 _ (4) 

Έγκριση υπερωριακής απασχόλησης υπαλλήλων 
ΔημοτικούΛιμενικούΤαμείου Κορινθίων Β' ΕΞΑ¬ 
ΜΗΝΟΥ του έτους 2018. 

Ο ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΛΙΜΕΝΙΚΟΥΤΑΜΕΙΟΥ 
ΚΟΡΙΝΘΙΩΝ 

Έχοντας υπόψη: 

1 Τις διατάξεις της παρ. 1 του άρθρου 58 του ν. 3852/ 
2010. 

2. Τις διατάξειςτων άρθρου 48, πργ. 2 και 3 ν. 3584/2007. 

3. Τις διατάξεις του άρθρου 20 του ν. 4354/2015 (ΦΕΚ 
176 Α') 

4 .Την αριθ. 2/2015/ΔΕΠ/5.1.2016 του Γ.Λ.Κ. «Παροχή 
Οδηγιών για την εφαρμογή των διατάξεων του κεφα¬ 
λαίου Β' του ν. 4354/2015 (ΑΔΑ: ΨΑΕΦΗ-Π07) 

5. Τον αριθμό των υπηρετούντων υπαλλήλων στο Δη¬ 
μοτικό Λιμενικό Ταμείο Κορινθίων. 

6. Την αριθ. 3/2016 (ΑΔΑ: 7Δ1ΣΟΞΛΜ-ΗΩΜ) απόφαση 
του Προέδρου του Δ.Λ.Τ. Κορινθίων για Ορισμό Πρακτι- 
κογράφου. 

7. Την αναγκαιότητα εκτέλεσης εργασιών πέραν του 
κανονικού ωραρίου από την υπάλληλο του Δ.Λ.Τ. Κο- 
ρινθίων, κατηγορίας Δ.Ε. Διοικητικού-Λογιστικού για τις 
κάτωθι εποχικού και εκτάκτου χαρακτήρα Υπηρεσιακές 
ανάγκες του ΛιμενικούΤαμείου και ειδικότερα: 

• Τον έλεγχο εκτελουμένων έργων στους Λιμένες αρ¬ 
μοδιότητας Δημοτικού ΛιμενικούΤαμείου. 

• Τον έλεγχο της γεφυροπλάστιγγας του λιμένος Κό¬ 
ρινθου. 

• Τ ην εφαρμογή ηλεκτρονικού προγράμματος για την 
βεβαίωση και την διαδικασία είσπραξης βεβαιωμένων 
προστίμων ΚΟΚ Λιμένος Κορίνθου μέσω ΚΕΠΥΟ. 

■ Την τήρηση των νέων ηλεκτρονικών εφαρμογών 
προγραμμάτων «ΔΙΑΥΓΕΙΑ». Την καταμέτρηση σκαφών 
Λιμένων και Λιμενικών καταφυγίων αρμοδιότητος Δημο¬ 
τικού Λιμενικού Ταμείου και καθώς και τον έλεγχο ορθής 
απόδοσης ανωτέρω λιμενικών τελών. 

•Την καταμέτρηση επιβατών των Κ/Ζ κατά την Θερινή 
περίοδο. 

8. Τ ην αναγκαιότητα τήρησης των πρακτικών των συ¬ 
νεδριάσεων του Δ.Σ. του Δημοτικού ΛιμενικούΤαμείου 
Κορινθίων εκτός ωραρίου εργασίας. 

10. Ότι η ανωτέρω δαπάνη θα καλυφθεί από τις πι¬ 
στώσεις των Κ.Α: 10-6012.001 του προϋπολογισμού του 
Δημοτικού ΛιμενικούΤαμείου Κορινθίων οικονομικού 
έτους 2018. 

Η δαπάνη για τις εργοδοτικές εισφορές ΙΚΑ θα καλυ¬ 
φθεί από τον ΚΑ 10-6051.001. 

Η συνολική δαπάνη θα ανέλθει στο ποσό των 1.124,00 €, 
αποφασίζουμε: 

1. Εγκρίνουμε για το Β' εξάμηνο του έτους 2018 την 
υπερωριακή απασχόληση 240 (διακοσίων σαράντα) 
ωρών συνολικά για τις εργασίες που αναφέρονται στα 
αριθ. 7 και 8 του προοιμίου για δύο τακτικούς υπαλ¬ 
λήλους του Δημοτικού Λιμενικού Ταμείου Κορινθίων 
κατηγορίας Δ.Ε. Διοικητικού Λογιστικού, με την προ- 
βλεπόμενη από το νόμο αποζημίωση για την κάλυψη 
των προμνημονευόμενων υπηρεσιακών αναγκών του 
Δημοτικού Λιμενικού Ταμείου Κορινθίων. 

2. Η Υπερωριακή απασχόληση για την τήρηση των 
πρακτικών των συνεδριάσεων του Δ.Σ. Δημοτικού Λιμε¬ 
νικού Ταμείου θα πραγματοποιείται απογευματινή ώρα 


και αναλόγως του αριθμού των κατά μήνα συνεδριάσεων 
του συλλογικού οργάνου. 

3. Η κατανομή των ωρών απασχόλησης του υπαλλή¬ 
λου, θα γίνεται κάθε φορά ανάλογα με τις ανάγκες του 
Ν.Π. Υπεύθυνος για την παρακολούθηση και τον έλεγχο 
της πραγματικής παροχής της πρόσθετης απασχόλησης, 
ο οποίος και θα βεβαιώνει την πραγματοποίησή της, ορί¬ 
ζεται ο Πρόεδρος του Ν.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Ιουνίου 2018 
Ο Πρόεδρος 
ΓΕΩΡΓΙΟΣ ΦΑΡΜΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: Ά/θί)ίτΐ35ί6ΐ·.0ΐ(4>6ί.αι· 










